RENDSZERES SPORT ÖSZTÖNDÍJ KIÍRÁS 2024/2025-ÖS TANÉV ŐSZI FÉLÉV

Az Eötvös Loránd Tudományegyetem (továbbiakban: ELTE) Természettudományi Kar Ösztöndíjbizottsága (továbbiakban: TTK KÖB) a 2024/2025-ös tanév őszi félévére pályázatot ír ki **rendszeres sport ösztöndíj**elnyerésére az  [ELTE Hallgatói Követelményrendszer](https://www.elte.hu/dstore/document/689/ELTE_SZMSZ_II.pdf) (továbbiakban: HKR) 96. § (6) bekezdés, 97. §, 104. § és 562. § (1) alapján, figyelembe véve a HKR 558. § (2) bekezdést.

1. **A pályázat célja:**

A Természettudományi Kar (továbbiakban: a Kar) azon hallgatóinak támogatása, akik rendszeres sporttevékenységet végeznek olimpiai sportágban, magyar szakszövetséggel vagy bejegyzett egyesülettel rendelkező sportágban, és versenyeredményeket is elérnek.

1. **Azon hallgatók köre, akik pályázhatnak:**

A kiírásban megnevezett ösztöndíjra pályázhatnak azon hallgatók, akik ***nappali képzésben*** vesznek részt, ***aktív hallgatói jogviszonnyal*** rendelkeznek és a Karon tanulmányaikat

* alap- vagy mesterképzésben,
* osztatlan képzésben vagy
* doktori képzésben folytatják.

1. **Pályázat helye és ideje:**

A pályázatokat a ***Neptun – Ügyintézés menü – Kérvények*** menüpontban lehet leadni.

**A pályázati időszak:**2024. szeptember 4. 8:00 – 2024. szeptember 11. 20:00

**Hiánypótlási időszak:** 2024. szeptember 4. 8:00 – 2024. szeptember 16. 20:00

**Hiánypótlás általános szabályai és tudnivalói:**

* Hiánypótlásra a pályázat leadása után van lehetőség az egész pályázási és hiánypótlási időszakban, amint a hallgató visszakapta javításra a kérvényét.
* A hiánypótlásra visszaküldött kérvények javítására a Neptun – Ügyintézés menü – Kérvények menüpont – Leadott kérvények fülnél a pályázat melletti + jelre kattintva, a Javítás paranccsal van lehetőség. A pályázó itt láthatja, milyen nem megfelelő, hiányzó dokumentumok, adatok hiánypótlása, javítása szükséges.
* Hiánypótlására csak egyetlen alkalommal van lehetőség. Amennyiben a hallgató véglegesítette hiánypótlásra visszaküldött kérvényét, a Bizottság annak tartalma alapján bírálja el a pályázatot.

**A határidő be nem tartása jogvesztő hatályú.**

1. **A pályázás további feltételei és módja:**

**Pályázni csak** **2024.02.13. és 2024.09.11. között elért sporteredményre lehet!**

Az elbírálás pontrendszer alapján történik (1. melléklet).

**Kérjük kitölteni és feltölteni a SABLON dokumentumot, illetve a pályázatban feltüntetni az eredmények elérését! (Amennyiben interneten elérhető, úgy a linket, amennyiben nem, szakági igazolás szükséges!)**

*Csak a versenyeredménnyel rendelkező pályázatokat támogatjuk!*

1. **A megítélhető összeg mértéke:**

A Bizottság a mellékelt pontrendszer szerint bírált pályázatokat pontok szerint sorrendbe helyezi, majd kijelöl egy minimum és egy maximum ponthatárt, valamint egy pontértéket. A minimum ponthatárt el nem érő hallgatók pályázatai elutasításra kerülnek. A maximum ponthatárhoz tartozó összeg a havonta megítélhető összeg maximuma is egyben.

1. **A pályázat eredménye:**

Az elbírált pályázatok eredményéről a hallgatót a Neptunban, személyes üzenetben értesítjük.

**Az ösztöndíjat öt hónapra nyeri el a hallgató.**

A pályázat során megadott személyes adatok kezelésére, illetve feldolgozására a TTK KÖB tagjai, valamint az általuk megbízott személyek jogosultak. Ezen adatokat kizárólag a leadott pályázat bírálata, illetve ehhez kapcsolódó feladatok ellátásához kerülnek felhasználásra. A személyes adatok kezelése és feldolgozása a hatályban lévő szabályzatoknak megfelelően zajlik. A személyes adatok kezelésével, védelmével kapcsolatban a pályázó a Nemzeti Adatvédelmi és Információszabadság Hatósághoz fordulhat, illetve bírósági jogorvoslattal élhet.

1. **További fontos információk a megfelelő dokumentumokról:**

A TTK KÖB csak **PDF, JPG, JPEG és PNG** formátumú elektronikus dokumentumokat fogad el, tehát pl. doc, docx kiterjesztésű dokumentumok NEM fogadhatóak el.

Az aláírással érvényesítendő dokumentumok csak akkor fogadhatóak el, ha a hitelességet igazoló aláírás szerepel a dokumentumon, és az elektronikus dokumentumon ez egyértelműen látszódik és olvasható. A többoldalas dokumentumok csak az összes oldal feltöltésével érvényesek.

A nem magyar nyelvű dokumentumoknál szükséges azok mellé a ***saját fordítás/magyar nyelvű tartalmi kivonat*** ***feltöltése*** (angolnál is szükséges)!

A feltöltött dokumentumok mérete egyenként nem haladhatja meg a 2 MB-ot.

**Felhívjuk minden pályázó figyelmét, hogy a hamis adatközlés kari fegyelmi és/vagy büntetőjogi eljárás megindításával járhat!**

**Egyéb információkért, valamint a pályázatokkal kapcsolatos kérdésekkel írhattok az palyazati@ttkhok.elte.hu címre, illetve személyesen az Északi Hallgatói Irodában tájékozódhattok.**